ddrg/super_eurlex huggingface dataset:
Sklep Sveta

z dne 17. februarja 1997

o sklenitvi Protokola o veterinarskih zadevah, s katerim se dopolni Sporazum v obliki izmenjave pisem med Evropsko gospodarsko skupnostjo in Kneževino Andoro

(97/345/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker je treba odobriti Protokol o veterinarskih zadevah, ki dopolnjuje Sporazum v obliki izmenjave pisem med Evropsko gospodarsko skupnostjo in Kneževino Andoro, parafiran z dne 18. junija 1996,

SKLENIL:

Člen 1

V imenu Skupnosti se odobri Protokol o veterinarskih zadevah, s katerim se dopolni Sporazum v obliki izmenjave pisem med Evropsko gospodarsko skupnostjo in Kneževino Andoro.

Besedilo Protokola je priloženo temu sklepu.

Člen 2

Predsednika Sveta se pooblasti za imenovanje osebe, ki je pooblaščena za podpis Protokola.

Člen 3

Predsednik Sveta v imenu Skupnosti opravi notifikacijo, predvideno v členu 4 Protokola [1].

Člen 4

Komisija, ki ji pomagajo predstavniki veterinarskih služb držav članic, predstavlja Skupnost v veterinarski podskupini, ustanovljeni s členom 2 Protokola.

Stališče Skupnosti v Skupnem odboru po priporočilih veterinarske podskupine določi s kvalificirano večino Svet.

Člen 5

Ta sklep se objavi v Uradnem listu Evropskih skupnosti.

V Bruslju, 17. februarja 1997

Za Svet

Predsednik

K. Zalm

[1] Datum začetka veljavnosti Sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------
Sklep Komisije

z dne 24. julija 1997

o spremembi Sklepa 92/167/EGS o ustanovitvi Strokovnega odbora za tranzit električne energije po omrežjih

(97/559/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ker je zaradi kontinuitete Strokovnega odbora za tranzit električne energije po omrežjih, ustanovljenega s Sklepom Komisije 92/167/EGS [1], kakor je bil spremenjen z Aktom o pristopu Avstrije, Finske in Švedske, potrebno, da je mandat članov obnovljiv;

ker je zaradi pravne varnosti ravno tako primerno črtati nekatere določbe, ki so postale neuporabne;

ker je zato treba Sklep 92/167/EGS spremeniti,

SKLENILA:

Edini člen

Člen 6 Sklepa 92/167/EGS se spremeni:

(a) odstavek 2 se nadomesti:

"2. Njihov mandat se lahko enkrat obnovi.";

(b) odstavek 3 se črta.

V Bruslju, 24. julija 1997

Za Komisijo

Christos Papoutsis

Član Komisije

[1] UL L 74, 20.3.1992, str. 43.

--------------------------------------------------
Sklep Sveta

z dne 13. marca 1997

o sklenitvi Sporazuma med Evropsko skupnostjo in Združenimi mehiškimi državami o sodelovanju na področju nadzora nad predhodnimi sestavinami in kemijskimi snovmi, ki se pogosto uporabljajo v nedovoljeni proizvodnji prepovedanih drog ali psihotropnih snovi, v imenu Skupnosti

(97/184/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113, v zvezi s prvim stavkom člena 228(2), ter člena 228(4) te pogodbe,

ob upoštevanju predloga Komisije,

ker je Svet 25. septembra 1995 pooblastil Komisijo, da se v imenu Skupnosti pogaja z državami članicami Organizacije ameriških držav o sporazumih o nadzoru nad predhodnimi sestavinami in kemijskimi snovmi;

ker je Komisija na podlagi tega pooblastila 25. oktobra 1996 zaključila pogajanja z Združenimi mehiškimi državami;

ker je primerno, da Svet pooblasti Komisijo, da v posvetu s posebnim odborom, ki ga imenuje Svet, v imenu Skupnosti potrdi spremembe, ki naj jih v skladu s Sporazumom sprejme Mešana skupina za spremljanje; ker mora biti to pooblastilo omejeno na spremembe prilog Sporazuma, če se nanašajo na vsebine, ki so že zajete v predpisih Skupnosti o predhodnih sestavinah in kemijskih snoveh,

SKLENIL:

Člen 1

S tem sklepom se v imenu Skupnosti potrdi Sporazum med Evropsko skupnostjo in Združenimi mehiškimi državami o sodelovanju na področju nadzora nad predhodnimi sestavinami in kemijskimi snovmi, ki se pogosto uporabljajo v nedovoljeni proizvodnji prepovedanih drog ali psihotropnih snovi.

Besedilo Sporazuma je priloženo k temu sklepu.

Člen 2

Predsednik Sveta v imenu Skupnosti pošlje Vladi Združenih mehiških držav dokument, določen v členu 12 [1].

Člen 3

1. V Mešani skupini za spremljanje, ustanovljeni s členom 9 Sporazuma, Skupnost zastopa Komisija, s pomočjo predstavnikov držav članic.

2. Komisija je pooblaščena, da v imenu Skupnosti odobri spremembe prilog k Sporazumu, ki jih sprejme Mešana skupina za spremljanje s postopkom, predpisanim v členu 10 Sporazuma.

Komisiji pri opravljanju te naloge pomaga poseben odbor, ki ga imenuje Svet in ki je zadolžen za pripravo skupnega stališča.

3. Pooblastilo iz odstavka 2 je omejeno na vsebine, ki so že zajete v ustreznih predpisih Skupnosti o predhodnih sestavinah in kemijskih snoveh.

Člen 4

Ta sklep se objavi v Uradnem listu Evropskih skupnosti.

V Bruslju, 13. marca 1997

Za Svet

Predsednik

M. Patijn

[1] Dan začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------
Sklep Sveta

z dne 16. decembra 1996

o nadziranju izvajanja pravnih aktov, ki jih je sprejel Svet v zvezi z ilegalnimi migracijami, vračanjem oseb, nezakonitim zaposlovanjem državljanov tretjih držav ter o sodelovanju pri izvajanju odredb o izgonu

(96/749/PNZ)

SVET EVROPSKE UNIJE JE

ob upoštevanju Pogodbe o Evropski Uniji in zlasti člena K.3(2)(a) Pogodbe,

ob upoštevanju programa prednostnih nalog, ki ga je sprejel Svet dne 30. novembra 1993 v Bruslju, pri čemer so še posebej opozorili na pripravo letnega poročila o dosežkih na področju pravosodja in notranjih zadev ter na Resolucijo Sveta z dne 14. oktobra 1996 o prednostnih nalogah za sodelovanje na področju pravosodja in notranjih zadev za obdobje od 1. julija 1996 do 30. junija 1998 [1],

ker Pogodba v členu K.1(3)(c) določa, da morajo države članice na boj proti ilegalnim migracijam, bivanju in delu državljanov tretjih držav gledati kot na zadevo skupnega pomena;

ker bo nadzorovanje izvajanja pravnih aktov, ki jih je sprejel Svet na tem področju, s strani držav članic pokazalo na praktičen učinek dela Sveta na tem področju in zagotovilo uporabne informacije za nadaljnje delo,

SKLENIL:

Člen 1

Priprava vprašalnika

Vsako leto pošlje predsedstvo državam članicam vprašalnik, s katerim bodo pokazale, kako so izvajale pravne akte, ki jih je sprejel Svet v zvezi z ilegalnimi migracijami, vračanjem oseb in nedovoljenim zaposlovanjem državljanov tretjih držav ter sodelovanjem pri izvajanju odredb o izgonu.

Člen 2

Vsebina vprašalnika

Vprašalnik obravnava naslednje zadeve:

- predpise, ki so jih države članice sprejele v preteklem letu na katerem koli področju, ki ga pokrivajo pravni akti iz člena 1,

- kakršne koli težave, ki so se pojavile pri sprejemanju takšnih predpisov,

- verjetnost, da bodo predpisi iz prve alinee, sprejeti v bližnji prihodnosti,

- praktično uporabo omenjenih pravnih aktov in predpisov.

Člen 3

Ovrednotenje odgovorov

Generalni sekretariat Sveta pripravi poročilo na podlagi odgovorov, ki jih je prejel od držav članic, in ga predloži Svetu.

Člen 4

Prvo izvajanje

Prvi vprašalnik države članice prejmejo najkasneje 30. junija 1997, pokrival pa bo obdobje od začetka veljavnosti Pogodbe o Evropski Uniji.

V Bruslju, 16. decembra 1996

Za Svet

Predsednik

M. D. Higgins

[1] UL C 319, 26.10.1996, str. 1.

--------------------------------------------------
Sklep Sveta

z dne 11. junija 1996

o izvajanju člena 8 Sporazuma v obliki izmenjave pisem med Evropsko gospodarsko skupnostjo in Kneževino Andoro

(96/366/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, in zlasti člena 113 Pogodbe,

ob upoštevanju predloga Komisije,

ker člen 8(1)(a) Sporazuma v obliki izmenjave pisem med Evropsko gospodarsko skupnostjo in Kneževino Andoro [1], podpisanega v Luxembourgu dne 28. junija 1990, določa, da v obdobju petih let in dalj, če se ne da doseči nobenega sporazuma v skladu z 1(b), Kneževina Andora pooblašča Skupnost, da, v imenu in za račun Kneževine Andore, vnaša blago, poslano iz tretjih držav, v Andoro v prosti promet;

ker člen 8(1)(b) določa, da lahko ob koncu tega obdobja in v skladu s členom 20 tega sporazuma, Kneževina Andora, po sporazumu pogodbenic, uveljavlja pravico vnosa v prosti promet;

ker je Kneževina Andora zaprosila za izvajanje pravice vnosa v prosti promet;

ker se je v izjavi z dne 30. oktobra 1995 Svet načelno strinjal s prošnjo Kneževine Andore za izvrševanje te pravice;

ker mora Svet določiti uradno stališče Skupnosti kot pogodbenice;

ker je treba omogočiti obdobje za priprave na izvajanje navedene pravice,

SKLENIL:

Edini člen

Od 1. julija 1996 Evropska skupnost, v imenu in za račun Kneževine Andore, preneha zagotavljati vnos v prosti promet blaga, poslanega iz tretjih držav, v Kneževino Andoro.

V Luxembourgu, 11. junija 1996

Za Svet

Predsednik

W. Veltroni

[1] UL L 374, 31.12.1990, str. 16.

--------------------------------------------------
Odločba Komisije

z dne 4. septembra 1996

o zahtevah v zvezi z zdravstvenim varstvom živali in izdajanjem veterinarskih spričeval za uvoz jajčnih celic in zarodkov kopitarjev v Skupnost

(Besedilo velja za EGP)

(96/540/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1], kakor je bila nazadnje spremenjena z Odločbo Komisije 95/176/ES [2], in zlasti členov 17 in 18 Direktive,

ker je Komisija z Odločbo 94/63/ES [3] sestavila začasni seznam tretjih držav, iz katerih države članice dovolijo uvoz semena, jajčnih celic in zarodkov ovc, koz in kopitarjev, jajčnih celic in zarodkov prašičev;

ker je Svet v Prilogi D k Direktivi 92/65/EGS določil sanitarne pogoje za odvzem, pripravo, shranjevanje in prevoz jajčnih celic in zarodkov ter pogoje zdravstvenega stanja, ki se uporabljajo za kobile dajalke; ker je treba za uvoz jajčnih celic in zarodkov kopitarjev v Skupnost zahtevati dodatna jamstva, zlasti glede uradnega veterinarskega nadzora skupin za zbiranje;

ker je treba pri zahtevah v zvezi z zdravstvenim varstvom živali pri uvozu jajčnih celic in zarodkov kopitarjev upoštevati različne razmere, v katerih so bili jajčne celice in zarodki odvzeti, pripravljeni in shranjeni ali v katerih so bili pridobljeni zarodki;

ker se nekatere kužne bolezni kopitarjev prenašajo z jajčnimi celicami in zarodki; ker so zato za ugotavljanje takih bolezni potrebne posebne preiskave zdravstvenega stanja, ki jih je treba opraviti pred odvzemom jajčnih celic in zarodkov;

ker so ukrepi, predvideni s to odločbo v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice dovolijo uvoz jajčnih celic ali zarodkov kopitarjev, ki ustreza zahtevam, določenim v vzorcu veterinarskega spričevala v Prilogi, in ki ima priloženo ustrezno izpolnjeno takšno spričevalo.

Člen 2

Ta odločba se uporablja od 1. oktobra 1996.

Člen 3

Ta odločba je naslovljena na države članice.

V Bruslju, 4. septembra 1996

Za Komisijo

Franz Fischler

Član Komisije

[1] UL L 268, 14.9.1992, str. 54.

[2] UL L 117, 24.5.1995, str. 23.

[3] UL L 28, 2.2.1994, str. 47.

--------------------------------------------------

PRILOGA

+++++ TIFF +++++

+++++ TIFF +++++

+++++ TIFF +++++

--------------------------------------------------
Sklep Sveta

z dne 14. oktobra 1996

o sklenitvi sporazuma v obliki izmenjave pisem med Evropsko skupnostjo in Republiko Turčijo, ki od 1. januarja 1994 določa dodatni znesek, ki se odšteje od prelevmana ali carin pri uvozu neobdelanega oljčnega olja s poreklom iz Turčije v Skupnost

(96/621/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju Sklepa št. 1/77 Pridružitvenega sveta EGS - Turčija z dne 17. maja 1977 o novih ugodnostih pri uvozu turških kmetijskih proizvodov v Skupnost in zlasti Priloge IV Sklepa,

ob upoštevanju predloga Komisije,

ker je treba sprejeti Sporazum v obliki izmenjave pisem med Evropsko skupnostjo in Republiko Turčijo, ki od 1. januarja 1994 določa dodatni znesek, ki se odšteje od prelevmana ali carin pri uvozu neobdelanega oljčnega olja s poreklom iz Turčije v Skupnost;

ker Uredba Sveta (EGS) št. 3813/92 z dne 28. decembra 1992 o obračunski enoti in menjalnih razmerjih, ki se uporabljajo v okviru skupne kmetijske politike [1], odpravlja uporabo korekcijskega faktorja 1,207509, ki se je uporabljal do 31. januarja 1995 za kmetijske menjalne tečaje; ker je z upoštevanjem datuma uveljavitve za kmetijsko menjalno razmerje treba predvideti znesek za obdobje, ki se konča 31. januarja 1995, in znesek, ki se uporablja od 1. februarja 1995,

SKLENIL:

Člen 1

Sporazum v obliki izmenjave pisem med Evropsko skupnostjo in Republiko Turčijo, ki od 1. januarja 1994 določa dodatni znesek, ki se odšteje od prelevmana ali carin pri uvozu neobdelanega oljčnega olja s poreklom iz Turčije v Skupnost, se odobri v imenu Skupnosti.

Besedilo sporazuma je priloženo temu sklepu.

Člen 2

Predsednik Sveta je pooblaščen, da imenuje osebo, pooblaščeno za podpis sporazuma, ki zavezuje Skupnost.

Člen 3

Ta sklep se objavi v Uradnem listu Evropskih skupnosti.

V Luxembourgu, 14. oktobra 1996

Za Svet

Predsednik

R. Quinn

[1] UL L 387, 31.12.1992, str. 1. Uredba, kakor je bila nazadnje spremenjena z Uredbo (ES) št. 150/95 (UL L 22, 31.1.1995, str. 1).

--------------------------------------------------
Sklep Sveta

z dne 14. oktobra 1996

o sklenitvi Protokola k Sporazumu v obliki izmenjave pisem med Evropsko gospodarsko skupnostjo in Kneževino Andoro zaradi pristopa Republike Avstrije, Republike Finske in Kraljevine Švedske k Evropski uniji

(96/612/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 99 in 113, v zvezi z drugim stavkom člena 228(2) in prvo alineo člena 228(3) te pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je treba sprejeti ta Protokol k Sporazumu v obliki izmenjave pisem med Evropsko gospodarsko skupnostjo in Kneževino Andoro zaradi pristopa Republike Avstrije, Republike Finske in Kraljevine Švedske k Evropski uniji [3],

SKLENIL:

Člen 1

S tem sklepom se v imenu Skupnosti odobri Protokol k Sporazumu v obliki izmenjave pisem med Evropsko gospodarsko skupnostjo in Kneževino Andoro zaradi pristopa Republike Avstrije, Republike Finske in Kraljevine Švedske k Evropski uniji.

Besedilo Protokola je priloženo k temu sklepu.

Člen 2

Predsednik Sveta da v imenu Skupnosti uradno obvestilo, predvideno v členu 5 Protokola [4].

V Luxembourgu, 14. oktobra 1996

Za Svet

Predsednik

R. Quinn

[1] UL C 88, 25.3.1994, str. 1.

[2] Mnenje z 19. julija 1996 (še neobjavljeno v Uradnem listu).

[3] UL L 374, 31.12.1990, str. 14.

[4] Datum začetka veljavnosti Protokola bo v Uradnem listu Evropskih skupnosti objavil generalni sekretariat Sveta.

--------------------------------------------------
Sklep Sveta

z dne 25. julija 1996

o sklenitvi Sporazuma o znanstvenem in tehničnem sodelovanju med Evropsko skupnostjo in državo Izrael

(96/505/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti njenega člena 130m skupaj s členom 228(2), prvi stavek in členom 228(3), prvi pododstavek,

ob upoštevanju predloga Komisije,

ob upoštevanju mnenja Evropskega parlamenta [1],

ker Skupnost in Izrael izvajata posebne raziskovalne programe na področjih skupnega interesa;

ker sta obe državi na podlagi preteklih izkušenj v skladu s Sporazumom iz leta 1975 med Evropsko gospodarsko skupnostjo in Državo Izrael [2] izrazili željo oblikovati globlji in širši okvir za sodelovanje na področju znanosti in tehnologije;

ker sta Država Izrael na eni strani in Evropska skupnost in njene države članice na drugi strani podpisali Evro-mediteranski sporazum o pridružitvi, ki omogoča pogajanja o sporazumu o sodelovanju na področju znanosti in tehnologije;

ker je Svet s Sklepom z dne 29. septembra 1994 pooblastil Komisijo za pogajanja o sporazumu o znanstvenem in tehničnem sodelovanju med Evropsko skupnostjo in Državo Izrael;

ker je Svet s Sklepom z dne 18. marca 1996 sklenil, da mora biti Sporazum o znanstvenem in tehničnem sodelovanju podpisan v imenu Evropske skupnosti;

ker je bil Sporazum o znanstvenem in tehničnem sodelovanju podpisan 25. marca 1996;

ker mora biti Sporazum o znanstvenem in tehničnem sodelovanju med Evropsko skupnostjo in Državo Izrael odobren;

SKLENILA:

Člen 1

Sporazum o znanstvenem in tehničnem sodelovanju med Evropsko skupnostjo in Državo Izrael se odobri v imenu Evropske skupnosti.

Besedilo Sporazuma je priloženo temu sklepu.

Člen 2

Predsednik Sveta da v imenu Skupnosti uradno obvestilo, predvideno v členu 13 Sporazuma.

V Bruslju, 25. julija 1996

Za Svet

Predsednik

H. Coveney

[1] Mnenje je bilo podano 19. julija 1996 (še neobjavljeno v Uradnem listu).

[2] UL L 136, 28.5.1975, str. 1.
Sklep Sveta

z dne 26. februarja 1996

o sklenitvi memorandumov o soglasju med Evropsko skupnostjo in Islamsko republiko Pakistan in med Evropsko skupnostjo in Republiko Indijo o dogovorih na področju dostopa na trg za tekstilne izdelke

(96/386/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju predloga Komisije,

ker se je Komisija v okviru GATT pogajanj o dostopu na trg pogajala z Republiko Indijo in Islamsko republiko Pakistan na področju dostopa na trg za tekstilne proizvode;

ker sta bila memoranduma o soglasju med Evropsko skupnostjo in Islamsko republiko Pakistan ter med Evropsko skupnostjo in Republiko Indijo o dogovorih na tem področju parafirana 15. oktobra oziroma 31. decembra 1994;

ker je treba ta memoranduma odobriti,

SKLENIL:

Člen 1

Memoranduma o soglasju med Evropsko skupnostjo in Islamsko republiko Pakistan ter med Evropsko skupnostjo in Republiko Indijo o dogovorih na področju dostopa na trg za tekstilne proizvode se odobrita v imenu Skupnosti.

Besedili memorandumov o soglasju sta priloženi k temu sklepu.

Člen 2

Predsednik Sveta je pooblaščen za imenovanje osebe, pooblaščene za podpis memorandumov iz člena 1, ki bosta zavezovala Skupnost.

V Bruslju, 26. februarja 1996

Za Svet

Predsednica

S. Agnelli

--------------------------------------------------
Odločba Komisije

z dne 17. aprila 1996

o določitvi oblike, s katero se zagotavljajo informacije na podlagi člena 8(3) Direktive Sveta 91/689/EGS o nevarnih odpadkih

(Besedilo velja za EGP)

(96/302/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/689/EGS z dne 12. decembra 1991 o nevarnih odpadkih [1], kakor je bila spremenjena z Direktivo 94/31/ES [2], in zlasti člena 8 (3) Direktive,

ker mora Komisija glede na prej navedeno določbo določiti obliko, s katero se zagotavljajo informacije na podlagi člena 8(3) Direktive;

ker Komisiji pri tej nalogi pomaga odbor, ki ga sestavljajo predstavniki držav članic in kateremu predseduje predstavnik Komisije, ustanovljen na podlagi člena 18 Direktive Sveta 75/442/EGS z dne 15. julija 1975 o odpadkih [3], kakor je bila nazadnje spremenjena z Direktivo 91/692/EGS [4];

ker so ukrepi, predvideni v tej odločbi, v skladu z mnenjem, ki ga je izrazil navedeni odbor,

SPREJELA NASLEDNJO ODLOČBO:

Člen 1

Dokument v Prilogi k tej odločbi je oblika, s katero se zagotavljajo informacije na podlagi člena 8 (3) Direktive Sveta 91/689/EGS o nevarnih odpadkih.

Člen 2

Ta odločba je naslovljena na države članice.

V Bruslju, 17. aprila 1996

Za Komisijo

Ritt Bjerregaard

Članica Komisije

[1] UL L 377, 31.12.1991, str. 20.

[2] UL L 168, 2.7.1994, str. 28.

[3] UL L 194, 25.7.1975, str. 39.

[4] UL L 377, 31.12.1991, str. 48.

--------------------------------------------------

+++++ TIFF +++++

--------------------------------------------------
Sklep Sveta

z dne 7. aprila 1995

o podpisu Konvencije o carinskem režimu za zabojnike sklada, ki se uporabljajo v mednarodnem prevozu (Ženeva, 21. januarja 1994), s strani Skupnosti, brez pridržka ratifikacije

(95/137/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe v povezavi s prvim stavkom člena 228(2),

ob upoštevanju predloga Komisije,

ker Konvencija o carinskem režimu z zabojniki sklada, ki se uporabljajo v mednarodnem prevozu, v nadaljnjem besedilu "Konvencija", ki je bila sklenjena v okviru Združenih narodov in podpisana v Ženevi dne 21. januarja 1994, spodbuja učinkovito uporabo zabojnikov v mednarodnem prevozu, tako da olajšuje upravne postopke, kar naj bi zlasti omejilo prevoz praznih enot;

ker člen 14(3) Konvencije predvideva, da jo podpišejo regionalne organizacije za gospodarsko povezovanje;

ker bi Skupnost morala zaradi velikih praktičnih prednosti za gospodarske subjekte Konvencijo odobriti in podpisati brez pridržka ratifikacije;

ker je Konvencijo kljub temu treba sprejeti s pridržkom, da bi se upoštevale nekatere zahteve glede carinske unije in sedanje stopnje usklajenosti pri uvozu in izvozu rezervnih delov za popravila ter dodatkov in opreme za zabojnike;

ker naj zato Skupnost postane pogodbenica Konvencije z zgoraj navedenim pridržkom,

SKLENIL:

Člen 1

Konvencija o carinskem režimu za zabojnike sklada, ki se uporabljajo v mednarodnem prevozu, se odobri v imenu Skupnosti s pridržkom za zadeve, ki so v njeni izključni pristojnosti.

Besedilo Konvencije in pridržek Skupnosti h Konvenciji sta v prilogah I in II.

Besedilo notifikacije po členu 14(3) Konvencije je v Prilogi III.

Člen 2

Predsednik Sveta je pooblaščen za imenovanje osebe, ki ima pravico:

- podpisati Konvencijo brez pridržka ratifikacije, ki je za Skupnost obvezujoča,

- nadaljevati z notifikacijo po členu 14(3) Konvencije.

V Luxembourgu, 7. aprila 1995

Za Svet

Predsednik

J. Rossi

--------------------------------------------------